OzLabs/hebrew-wiki-articles huggingface dataset:
אוסבורן מאייטלנד מילר

מדליית אוסבורן מאייטלנד מילר
אוסבורן מאייטלנד מילר (באנגלית: Osborn Maitland Miller; 1897 – 1979) היה קרטוגרף, מודד וצלם אוויר אמריקאי ממוצא סקוטי.

מילר השתתף במשלחות מחקר ומיפוי, וכן ייעץ למגלי ארצות וקרטוגרפים אחרים.

מילר פיתח מספר סוגים של היטלי מפוי:
* היטל חרוטי דו קוטבי (Bipolar Oblique Conic Conformal);
* סטריוגרפיית מילר (Miller Oblated Stereographic);
* וההיטל הגלילי מילר (Miller Cylindrical) - בשנת 1942, שהוא הידוע מבין ההיטלים שמילר פיתח.

== קורות חיים ==

מילר נולד בפרת' שבסקוטלנד בשנת 1897.

הוא התחנך במכללת גלנאלמונד (Glenalmond College), ובאקדמיה הצבאית המלכותית, ווליץ', ולאחר מכן שירת כקצין בחיל ארטילריית השדה המלכותי (Royal Field Artillery) במלחמת העולם הראשונה, וזכה בצלב הצבאי בשנת 1917.

מילר עבד בחברה הגאוגרפית האמריקאית בין השנים 1922 ועד 1968.

=== אותות כבוד ===

בשנת 1962 הוענקה למילר מדליית צ'ארלס פ. דאלי (Charles P. Daly Medal).

== הנצחה ==

בשנת 1952, קרחון מאייטלנד בחוף המזרחי של חצי האי האנטארקטי, באזור חוף באומן של ארץ גרהאם שבאנטארקטיקה, נקרא על שמו של מילר.

בשנת 1968 החלה הענקת המדליה הקרטוגרפית על שם אוסבורן מאייטלנד מילר (Osborn Maitland Miller Medal), המחולקת ל"תרומות מצטיינות בתחום הקרטוגרפיה או הגיאודזיה".

== לקריאה נוספת ==

<div class="mw-content-ltr">• Monmonier, Mark. (2002), [https://www.researchgate.net/publication/292814388_All_over_the_map_miller_time_modifying_Mercator All over the map: miller time: modifying Mercator], Mercator’s World. 7. 52-54</div>


<div class="mw-content-ltr">• John P. Snyder, [https://books.google.co.il/books?id=0UzjTJ4w9yEC&pg=PA179&lpg=PA179&dq=%22Osborn+Maitland+Miller%22&source=bl&ots=ZdcPIzyyB6&sig=ACfU3U07-Mh27utQ1B-a6I2zPnmmpl5IRQ&hl=en&sa=X&ved=2ahUKEwi0sf6XwNHyAhVWQUEAHSnRDaI4RhDoAXoECAIQAw#v=onepage&q=%22Osborn%20Maitland%20Miller%22&f=false Flattening the Earth: Two Thousand Years of Map Projections], P 179</div>


<div class="mw-content-ltr">• Miljenko Lapaine, E. Lynn Usery, [https://books.google.co.il/books?id=dr6aDgAAQBAJ&pg=PA308&lpg=PA308&dq=%22Osborn+Maitland+Miller%22&source=bl&ots=svnHA07_dn&sig=ACfU3U1L3mivypmkL25w1OSp_aJDXZg5eg&hl=en&sa=X&ved=2ahUKEwi0sf6XwNHyAhVWQUEAHSnRDaI4RhDoAXoECA8QAw#v=onepage&q=%22Osborn%20Maitland%20Miller%22&f=false Choosing a Map Projection]</div>


<div class="mw-content-ltr">• John Parr Snyder, [https://books.google.co.il/books?id=iaLzYDcsUwgC&pg=PA86&lpg=PA86&dq=%22Osborn+Maitland+Miller%22&source=bl&ots=OU4V6l6VTu&sig=ACfU3U2kHuAPO8KctZUgQTttMPoRoKQW0w&hl=en&sa=X&ved=2ahUKEwjspdiywNHyAhWGN8AKHXpoB804UBDoAXoECBIQAw#v=onepage&q=%22Osborn%20Maitland%20Miller%22&f=false Map Projections--a Working Manual]</div>

== קישורים חיצוניים ==

;השוואה בין ההיטלים היטל מרקטור, היטל מילר והיטל גל-פטרס
* [https://cartographicperspectives.org/index.php/journal/article/view/cp78-patterson-et-al/1362 השוואה בין ההיטלים: מרקטור, מילר וגל-פטרס]
* [http://www.quadibloc.com/maps/mcy0103.htm השוואה בין היטל מילר והיטל מרקטור]

== הערות שוליים ==

מילר
מילר
מילר
מילר
מילר
מילר
מילר
מילר
מילר
מילר
מילר
מילר
מילר
אגרבקטה

אגרבקטה (בהונגרית: Egerbakta) הוא כפר גדול במחוז הווש בצפון מזרח הונגריה. 

הכפר ממוקם 8 קילומטרים דרומית מערבית לאגר.

כמו יישובים רבים באירופה גם באגרבקטה מספר התושבים נמצא בירידה. כך, בשנת 1990 היה מספר התושבים 1,496 ובשנת 2021 רק 1,388 תושבים.

התיעוד המוקדם ביותר של הכפר מתוארך לשנת 1261 ומאז האזור היה מיושב לסירוגין. 

בשנת 1880 חיו בכפר 17 יהודים ובשנת 1910 חיו 12 יהודים חלק מיהודי הכפר נרצחו בשואת יהודי הונגריה.

==קישורים חיצוניים==

* 

==הערות שוליים==

קטגוריה:הונגריה: כפרים
זיקאש

זיקאש (באנגלית: Zcash, קוד: ZEC, סימול: ⓩ) הוא מטבע מבוזר, שבדומה למטבעות מבוזרים אחרים כגון ביטקוין, אינו כפוף לגוף מרכזי או למדיניות מוניטרית של ממשלות ומתבסס אך ורק על כרייה. המטבע הושק בשנת 2016 והיתרון שהוא מציע ביחס לביטקוין היא היכולת לבצע עסקאות אנונימיות באופן מלא או סלקטיבי איתו.

זיקאש בדומה לביטקוין, גם מכילה קוד פתוח.

זיקאש מעניקה למשווקים פרטיים את האפשרות להפעיל "גילוי סלקטיבי", המאפשר למשתמש להוכיח תשלום למטרות ביקורת. סיבה כזו היא לאפשר למשווקים פרטיים את הבחירה לעמוד בתקנות נגד הלבנת הון או מסים. "עסקאות ניתנות לביקורת אך הגילוי נתון לשליטת המשתתף". החברה אירחה פגישות וירטואליות עם רשויות אכיפת החוק ברחבי ארצות הברית כדי להסביר את היסודות הללו, והיא המשיכה לומר כי "הם לא פיתחו את המטבע כדי להקל על פעילות בלתי חוקית".

בעוד שהמונים מקבלים 80% מתגמול הבלוק, 20% ניתנים ל"קרן הפיתוח של זיקאש": 8% לתמיכות הגדולות של זיקאש, 7% לחברת מטבעות חשמליים ו-5% לקרן זיקאש<ref></ref><ref></ref>.

== היסטוריה ==
עבודות הפיתוח של זיקאש החלו בשנת 2013 על ידי הפרופסור מאוניברסיטת ג'ון הופקינס, מתיו גרין וכמה מתלמידיו לתארים מתקדמים.<ref name="Popper"></ref> הפיתוח הושלם על ידי חברת זיקאש למטרות רווח, בראשותו של זוקו וילקוקס, מומחה לאבטחת מחשבים וציפרפאנק אשר התבססו בקולורדו.<ref name="Popper"/> חברת זיקאש גייסה מעל 3 מיליון דולר מבעלי הון בעמק הסיליקון להשלמת הפיתוח של זיקאש.<ref name="Popper"/>

ההשקעה הראשונה של זיקאש הושקעה בסוף אוקטובר 2016.<ref name=":1"></ref> הביקוש הראשוני היה גבוה, ותוך שבוע נסחרו מטבעות זיקאש תמורת חמשת אלפים דולר ליחידה.<ref name=":1" /> עשרה אחוזים מכל המטבעות שנכרו בארבע השנים הראשונות היו מוקצים לחברת זיקאש, עובדיה, המשקיעים וקרן זיקאש ללא מטרות רווח.<ref name="Popper"/>

== ראו גם ==
* זירוקוין
* ביטקוין
* מטבע מבוזר

==קישורים חיצוניים==

* 
* [https://coinriders.com/coin/zcash בדיקת מחיר הזיקאש]

== הערות שוליים ==

קטגוריה:מטבעות מבוזרים
קטגוריה:שירותי אינטרנט
קטגוריה:קריפטוגרפיה
המיהידראננצפליה

המיהידראננצפליה (באנגלית: Hemihydranencephaly) היא מיקרוצפליה נדירה המאופיינת בהיעדר מוחלט או כמעט מוחלט של קליפת המוח, תוך שמירה על קרומי המוח, גרעיני הבסיס, הפונס, המוח המוארך והמוח הקטן.<ref></ref><ref></ref>

זהו סוג מיוחד ונדיר של הידראננצפליה, כשרק שבעה מקרים כאלו דווחו.<ref></ref>

==לקריאה נוספת==
* Greco F, Finocchiaro M, Pavone P, Trifiletti RR, Parano E. Hemihydranencephaly: case report and literature review. J Child Neurol. 2001;16 :218–221

==הערות שוליים==

קטגוריה:מחלות נדירות
קטגוריה:מומים מולדים במערכת העצבים
גביע ווינר בכדורסל 2021/2022

גביע ווינר בכדורסל לעונת 2021 היא התחרות ה-16 להיווסדו של מפעל גביע ווינר סל. כל קבוצות הליגה לקחו חלק בטורניר.

==שמינית הגמר==

{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל באר שבע
|75–80
|מכבי ראשון לציון
|דרק פרדון 19, קודי דמפס 18/ כריס קלייבורן 31, טי. ג'יי. ויליאמס 20	
|-
|עירוני נס ציונה
|79–105
|הפועל תל אביב
|טים סוארס ומאט פארל 15/ עידן זלמנסון 17, ג'יימס יאנג 16
|-
|הפועל חיפה
|96–71
|הפועל גליל עליון
|סקוטי ג'יימס 21, קאדים אלן 20/ אייזיאה אייזנדורף 16, אייק אירייבו 14
|-
|הפועל ירושלים
|98–75
|בני הרצליה
|רטין אובאסוהן 17, אנתוני בנט 16/ צ'ינאנו אונואקו 18, קווינטון הוקר 17
|-
|}

==רבע הגמר==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|מכבי תל אביב
|87–68
|מכבי ראשון לציון
|אנטה ז'יז'יץ' 14 / טי. ג'יי. ויליאמס 16
|-
|הפועל חולון
|89–80 
|הפועל תל אביב
|ג'ו רגלנד 25, מיקייל קייזר וסטיבן גריי 16/ עידן זלמנסון 18, ג'יימס יאנג 16
|-
|הפועל אילת
|94–79
|הפועל חיפה
|בן קרטר 19, בריון אלן 16/ קאדים אלן 30, ספנסר וייס 16
|-
|הפועל גלבוע גליל
|60–73 
|הפועל ירושלים
|לונדון פראנטס 15, יותם חנוכי 12/ ג'יילן אדמס, רטין אובאסוהן 22
|-
|}

== חצי הגמר ==
{| class="wikitable"
!קבוצה א'
!תוצאה
!קבוצה ב'
!קלעים מובילים
|-
|הפועל חולון
|77–79
|הפועל אילת
|ג'ו רגלנד 17, סטיבן גריי ומיקייל קייזר 15/ בריון אלן 22, צוף בן משה 15, ג'סטין פאטון 14
|-
|מכבי תל אביב
|81–65
|הפועל ירושלים
|ג'יילן ריינולדס 22, ג'יילן ריינולדס וסקוטי וילבקין 15/ שון קילפטריק 16, רטין אובאסוהן 13, ג'יילן אדמס 12
|}

==הגמר==

קטגוריה:2021 בישראל: כדורסל
קטגוריה:תחרויות כדורסל ב-2021
קטגוריה:עונות בגביע ווינר סל
עתירת ברנהיים

עתירת ברנהיים הייתה עתירה שהגיש בשנת 1933 היהודי פרנץ ברנהיים (Franz Bernheim), תושב גליביצה שבפרובינציית שלזיה העילית, אז בתחומי גרמניה הנאצית והיום בתחומי פולין, אל חבר הלאומים במחאה על חקיקה אנטי-יהודית של הנאצים.

העתירה הוגשה בהתאם להוראות ההסכם הגרמני-פולני על שלזיה המזרחית משנת 1922, הסכם שהכיל הוראות להגנה על זכויות המיעוטים, ומתוקפו הוקמה ועדה מעורבת גרמנית-פולנית לשלזיה עילית, בראשות פליקס קלונדר, לתקופה של 15 שנים (מועד סיום כהונתה נקבע ל-1937).

ברנהיים פוטר מתפקידו כמנהל בחברת Gleiwitz Deutsches Familien-Kaufhaus (DeFaKa) באפריל 1933 בשל חקיקה אנטי יהודית. העתירה התייחסה לא רק לפיטוריו של ברנהיים, אלא גם לאפליה גזעית בשלזיה העלית כולה, וציטטה הוראות נאציות לפיטורי עובדי ציבור "לא-אריים", נוטריונים, עורכי דין, אנשי רפואה ומורים. העתירה התקבלה על ידי חבר הלאומים, והובילה לא רק לפיצוי כספי עבור ברנהיים עצמו, אלא להשהיה של רוב החוקים הגזעיים הנאציים בשלזיה עילית. עם זאת, כאשר פג תוקף סעיף 147 להסכם על שלזיה המזרחית ב-15 ביולי 1937, הוחלו חוקי גזע גרמניים גם בשלזיה עילית.<ref name="Erpelding">[https://www.mpi.lu/fileadmin/mpi/medien/research/MPEiPro/2911_Upper_Silesian_Mixed_Commission_EiPro_Sample_Entry.pdf Erpelding, Michel. Upper Silesian Mixed Commission. Max Planck Institute Luxembourg, 2017.]</ref><ref>[https://www.tandfonline.com/doi/abs/10.1080/0031322X.1983.9969715 Brugel, J. W. "The Bernheim petition: A challenge to Nazi Germany in 1933." Patterns of Prejudice 17.3 (1983): 17-25.]</ref><ref>[https://www.yadvashem.org/odot_pdf/Microsoft%20Word%20-%206006.pdf Bernheim Petition], Yad Vashem</ref>

== הערות שוליים ==

קטגוריה:גרמניה הנאצית: חוק ומשפט
קטגוריה:גרמניה: אנטישמיות
קטגוריה:1933 בגרמניה
קטגוריה:המדינה החופשית פרוסיה
אאודי אי-טרון (מותג)

אאודי אי-טרון (בגרמנית: Audi e-tron) היא סדרת מכוניות חשמליות והיברידיות של אאודי, המיוצרות בשם "אי-טרון" (e-tron). היא הוקמה בשנת 2009 עם הצגת האאודי אי-טרון פרנקפורט (מכונית קונספט), שברבות הימים הפכה לאאודי R8 אי-טרון. בשנת 2018 הציגה את המכונית החשמלית הראשונה שלה, האאודי אי-טרון.

== דגמים בייצור ==
=== אאודי אי-טרון ===

אאודי אי-טרון
המכונית הראשונה של המותג אי-טרון, קרוסאובר בעלת חמישה מקומות. היא משווקת עם מספר אפשרויות למנועים. בסוף ספטמבר 2019 נרשמו למעלה מ-10,000 מכירות לאי-טרון<ref></ref><ref></ref>.

=== אאודי Q2L אי-טרון ===

היא הגרסה החשמלית לאאודי Q2, משווקת עם אפשרות למערכת הנעה אחת ומשווקת רק בסין. היא הוצגה בתערוכת הרכב הבינלאומית של שאנגחאי באפריל 2019.

=== אאודי אי-טרון ספורטבק ===

בשנת 2020 השיקה אאודי את גרסת הקופה לאי-טרון, הטווח הנסיעה שלה גדול יותר, היא הוצגה בתערוכת הרכב של לוס אנג'לס בנובמבר 2019<ref></ref> והמכירות שלה החלו בארצות הברית בתחילת 2020.אאודי אי-טרון GT (גרסת ה-RS)

=== אאודי אי-טרון GT ===

מכונית ספורט במרכב קופה חשמלית בעלת ביצועי מכונית-על, היא כוללת שני מנועים חשמליים המספקים יחד 470 כ"ס או 598 כ"ס בגרסת ה-RS. היא נחשפה בפברואר 2021<ref></ref>.

=== אאודי Q4 אי-טרון ===
אאודי Q4 אי-טרון

היא מכונית שטח/פנאי במרכב קרוסאובר חשמלית, מוצעת עם שלוש אפשרויות להנעה כולם חשמליות, היא נחשפה ב-15 באפריל 2021<ref></ref>.

=== אאודי Q4 אי-טרון ספורטבק ===

גרסת הקופה לגרסה הבסיסית, נחשפה ב-15 באפריל 2021.

== קישורים חיצוניים ==

== ביאורים ==

== הערות שוליים ==

*
+
קטגוריה:מכוניות חשמליות
עדו בן פורת

עדו בן פורת (נולד ב-10 בינואר 1990) הוא עיתונאי ופובליציסט ישראלי, רכז כתבים ומנהל פרויקטים בישראל היום. בעבר היה משנה לעורך הראשי באתר ערוץ 7.

==ביוגרפיה==
נולד בקריית שמואל בחיפה, ולמד בישיבת בני עקיבא פרחי אהרון. התגייס לצה"ל במסגרת ישיבת ההסדר שעלבים, שירת ברבנות הצבאית ושימש כראש לשכת החזן הצבאי הראשי. למד תקופה גם בישיבת בינות. כיהן כדובר תנועת הנוער עזרא. למד לתואר ראשון במדעי החברה באוניברסיטה פתוחה אך לא סיים את לימודיו.

את תחילת דרכו בתקשורת החל בשנת 2008, בפרסום טורי דעה בעיתונות הכתובה ובאתרי האינטרנט. בשנת 2011 החל לשמש ככתב באתר ערוץ 7. בהמשך מונה לעורך חדשות ומשנה למנכ"ל ולעורך הראשי. בשנת 2013 תיעד מטיילים חרדים מתרחצים באנדרטת אסון המסוקים, פרסום שגרר סערה רבתי ומחאה מול ביתו.

בשנת 2023 עבר לישראל היום והוא משמש רכז כתבים ומנהל פרויקטים בעיתון.

בן פורת נשוי לשירה, אב לשלושה ילדים ומתגורר בירושלים.

== קישורים חיצוניים ==

* [https://www.inn.co.il/More/NewsAuthor/עדו_בן_פורת/ עדו בן פורת], באתר ערוץ 7

==הערות שוליים==

קטגוריה:עיתונאים ישראלים
קטגוריה:פרשנים פוליטיים ישראלים
קטגוריה:פובליציסטים ישראלים
קטגוריה:סגל ערוץ 7
קטגוריה:סגל ישראל היום
קטגוריה:קרני שומרון: אישים
קטגוריה:חיילי הרבנות הצבאית
קטגוריה:בוגרי ישיבת פרחי אהרון
קטגוריה:בוגרי ישיבת שעלבים
קטגוריה:ישראלים שנולדו ב-1990
קופה אמריקה 1922

נבחרת ברזיל, זוכת הקופה אמריקה]]
טורניר אליפות אמריקה הדרומית בכדורגל 1922 בכדורגל (בספרדית: Campeonato Sudamericano de Football 1922) נערך בברזיל והיה הטורניר השישי של הקופה אמריקה. בטורניר השתתפו לראשונה 5 נבחרות, ונבחרת ברזיל זכתה בפעם השנייה בתואר לאחר שניצחה במשחק הגמר את פרגוואי.

הטורניר כולו נערך באצטדיון דס לאראנג'ירס בריו דה ז'ניירו ומספר המושבים היה 20,000. הטורניר נערך בספטמבר-אוקטובר 1922.

לא היו שלבי מוקדמות לטורניר. המדינות המשתתפות היו ברזיל, פרגוואי, ארגנטינה, צ'ילה ומחזיקת הגביע אורוגוואי. חמש הנבחרות מתחרות אחת נגד השנייה בבית אחד. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה.

==המשחקים==

----

----

----

----

----

----

----

----

----

כל שחקני פרגוואי עזבו את המגרש במחאה על בעיטת העונשין הלא מוצדקת לטענתם שקבע השופט.
----
משחק הגמר

לאחר שנבחרות ברזיל, פרגוואי ואורוגוואי סיימו עם מספר נקודות שווה, תוכננו להן משחקי פלייאוף; אולם אורוגוואי פרשה מכיוון ששחקניה נאלצו לחזור למדינתם. משחק גמר נערך בין ברזיל לפרגוואי על מנת לקבוע מי הזוכה.

==מלכי השערים==
חואן פרנסיה, סיים כמלך שערי הטורניר
;4 שערים
* חואן פרנסיה
;2 שערים
* אמילקר ברבאיי
* חאבייר קמרגו 
* נקו
* ריבאס

==קישורים חיצוניים==

* [http://isr.worldfootball.net/spielplan/copa-america-1922-in-brazil-endrunde/0/ נתונים על קופה אמריקה 1922]
*[http://www.rsssf.com/tables/17safull.html קופה אמריקה 1922 בארכיון RSSSF]

קטגוריה:קופה אמריקה
קטגוריה:1922 בספורט
קטגוריה:ריו דה ז'ניירו: תחרויות כדורגל
יוסוף לוואל

יוסוף לוואל (באנגלית: Yusuf Lawal; נולד ב-23 במרץ 1998) הוא כדורגלן ניגרי המשחק בעמדת הקיצוני השמאלי בארוקה.<ref></ref>

==קריירה==
לוואל נולד בלאגוס שבניגריה, והחל לשחק כדורגל במחלקות הנוער של מועדון מקומי.<ref></ref> בקיץ 2017 חתם על חוזה לשלוש עונות עם אופציה לעונה נוספת בלוקרן מליגת העל הבלגית.<ref></ref> הוא ערך את הופעת הבכורה שלו בליגה במדי הקבוצה הבכירה ב-14 באפריל 2018, בניצחון 3–0 על אופן.<ref></ref>

ב-16 ביולי 2020 חתם על חוזה לשתי עונות עם אופציה לעונה נוספת בנפטצ'י באקו מליגת העל האזרית.<ref></ref>

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:לאגוס: כדורגלנים
קטגוריה:כדורגלני לוקרן
קטגוריה:כדורגלני נפטצ'י באקו
קטגוריה:ניגרים שנולדו ב-1998
קטגוריה:כדורגלני ארוקה
ילדי המים (סרט)

ילדי המים (באנגלית: The Water Babies) הוא סרט הנפשה/לייב אקשן בריטי שיצא בשנת 1978, אשר מבוסס על ספר בעל אותו שם מאת צ'ארלס קינגסלי. את הסרט ביים ליונל ג'פריס.

==עלילה==
טום הוא ילד יתום בן 12 אשר חי ביורק ב. הוא נלקח בידי גריימס, מנקה ארובות זעפן ומרושע, כאשר הוא קטן מדי להיכנס לתוך הארובות. יום אחד הם עוזבים את העיר והולכים אל בית קאנטרי ענקי בכפר. גריימס רכב על חמור - בעוד טום ועוזרו של גריימס, מסטרמן, הלכו לידו.

בבית עצמו טום הלך לאיבוד במבוך הארובות והופיע בחדה של ילדה קטנה בשם אלי. בינתיים גריימס ומסטרמן גנבו כלי כסף. כאשר טום הופלל בגנבה מידי גריימס, ברח טום אל הנהר יחד עם כלבו טובי. שם הם קפצו למים העמוקים אל הנהר המהיר. אולם הילדה הקטנה ידעה שטום לא אשם וידעה שטום קפץ לנהר עם טובי.

הסרט מתחלף לאנימציה כאשר טום מוצא את עצמו בים עם דגים מדברים. בדרך הוא פוגש חברים כמו: ג'וק הלובסטר, טרנס סוסון הים וקלוד דג החרב, ובעזרתם הוא יוצא למסע להציל את ילדי המים מפני הכרישים האכזריים. בעזרתם של הפינגוונים ודובי הקוטב, טום וחבריו מביסים את הכרישים, מצילים את ילדי המים וטום וטובי חוזרים הביתה בשלום.

בבית הקאנטרי טום פוגש בשנית את אלי ובעזרתם של הדודים שלה, טום ואלי חשפו את גריימס ומסטרמן בתור הגנבים האמיתיים, וטום קיבל משפחה חדשה בביתה של אלי. בסוף הסרט טום לוקח את אלי אל הנהר, שם הם מדברים עם החברים של טום ממצולות הים.

== שחקנים ומדבבים ==
* ג'יימס מייסון - מר גריימס / כריש (דיבוב)
* ברנרד קריבינס - מסטרמן / צלופח (דיבוב)
* בילי וייטלו - גברת טריפ / האישה בשחור / שומרת שער 'ילדי המים'
* ג'ואן גרינווד - גברת הארייט
* דייוויד טומלינסון - סר ג'ון / דוב קוטב (דיבוב)
* טומי פנדר - טום (דיבב גם את הדמות)
* סמנתה גייטס - אלי / אדריאנה ילדת המים (דיבוב)
* פול לוטי - סלאד / קלוד דג החרב (דיבוב)
* ג'ון פרטווי - סלמון / ג'וק הלובסטר / קראקן
* לאנס פרסיוול - טרנס סוסון הים
* דייוויד ג'ייסון - סיריל הניבתן

==קישורים חיצוניים==

קטגוריה:סרטי הנפשה בריטיים
קטגוריה:סרטי הרפתקאות
קטגוריה:סרטי פנטזיה
קטגוריה:סרטים מצוירים למחצה
קטגוריה:סרטי הנפשה מוזיקליים
קטגוריה:סרטים בריטיים מבוססי ספרים
קטגוריה:סרטים בריטיים משנת 1978
ולדיווסטוק (סרט)

ולדיווסטוק (ברוסית: «Владивосток») הוא סרט פשע רוסי משנת 2021 בהפקת מנכ"ל מוספילם, המפיק קארן שחנאזרוב. לאחר שביצע בטעות פשע, ויקטור מנסה להתחמק מאחריות ומנסה להימלט מרשויות החוק הפדרליות. הוא פוגש את ניקה ומתאהב בה. הצעירים מנסים לארגן את הנסיעה הבלתי חוקית של ויקטור לחו"ל, אך האירועים מקבלים תפנית בלתי צפויה.

הסרט בוים על ידי אנטון בורמאטוב, במאי קליפים מוזיקליים שביים גם קליפ בשם "ולדיווסטוק 2000" עבור הלהקה "מומי טרול" שצולם גם הוא בבירת פרימוריה, העיר ולדיווסטוק. הסרט שאב השראה מהגל החדש הצרפתי. הסרט הוקרן בבכורה באוגוסט 2021 במסגרת פסטיבל הסרטים קינוטאבר.

==עלילה==
שנת 2021. לאחר שהרג אדם בטעות, יוצא החייל הצעיר ויקטור למנוסה. בולדיווסטוק הוא מחפש חבר ותיק שיכול להוציא אותו מהמדינה באופן לא חוקי. עם זאת, נראה כי העיר הזאת לא רוצה להרפות, הוא מסתבך עם שוטר מקומי, הגבולות היבשתיים נסגרים על רקע ההתמודדות עם מגפת הקורונה והוא פוגש את ניקה היפהפייה, אך גם הקטלנית.
==שחקנים ודמויות==
* אנדריי גריזלוב - ויקטור
* אנסטסיה טאליזינה - ניקה
* איוואן שחנאזרוב
* ויטאלי קישצ'נקו
* קיריל פלטנייב
* סרגיי לגוסטאייב

==הפקה==
צילומי הסרט נערכו בולדיווסטוק שבפרימוריה, מזרח רוסיה.
==מוזיקה==
על פסקול הסרט עבד המלחין הרוסי הנודע יורי פוטיינקו שהלחין את המוזיקה לרבים מסרטיו של המפיק קארן שחנאזרוב וסרטי תאגיד הקולנוע מוספילם ב.
==קישורים חיצוניים==

* [https://www.kino-teatr.ru/kino/movie/ros/148923/annot/ פרופיל], באתר kino-teatr.ru

== הערות שוליים ==

קטגוריה:סרטי דרמה רוסיים
קטגוריה:סרטי פשע רוסיים
קטגוריה:סרטי 2021
קטגוריה:ולדיווסטוק בקולנוע
קטגוריה:סרטי מסע
קטגוריה:מוספילם
קטגוריה:מגפת הקורונה בקולנוע
פיטר ברנשטיין

פיטר אנדרו ברנשטיין (נולד ב-3 בספטמבר 1967) הוא גיטריסט ג'אז יהודי אמריקאי, בנו של אלמר ברנשטיין.

== ביוגרפיה ==
ברנשטיין נולד בניו יורק ב -3 בספטמבר 1967, והחל לנגן בפסנתר כשהיה בן שמונה, אך עבר לגיטרה כשהיה בן שלוש עשרה, ולמד לנגן על הכלי בעיקר מתוך שמיעה.

הוא למד ג'אז באוניברסיטת ראטגרס בניו ג'רזי אצל המורה והגיטריסט טד דנבר, ואצל הפסנתרן קני בארון. כשהיה תלמיד בניו סקול בניו יורק, הוא פגש את הגיטריסט ג'ים הול, שהציע לו עבודה בהופעה ב"פסטיבל הג'אז של "JVC בשנת 1990<ref></ref><ref name=":0"></ref>.

לאחר מכן הופיע באלבומים עם נגני הסקסופון ג'סי דייוויס, לו דונלדסון, הפסנתרן לארי גולדינגס, הסקסופוניסט מייקל האשים, הפסנתרן ג'פרי קיזר ונגן האורגן מלווין ראיין. הוא הוציא את אלבומו הראשון כמוביל עם הפסנתרן בראד מלדאו<ref name=":0" />.<ref></ref> הוא עבד גם עם ג'ימי קוב, טום הראל, דיאנה קרול, לי קוניץ, אריק אלכסנדר, ג'ושוע רדמן, ד"ר לוני סמית' ועם וולט וייסקופף והגיטריסט הישראלי רותם סיון.

בשנת 2008 הצטרף ברנשטיין להרכב הנגנים "The Blue Note 7" - שביעייה שהוקמה באותה שנה לכבוד יום השנה ה-70 שנה לחברת ההקלטות בלו נוט. ההרכב הקליט את האלבום Mosaic.<ref></ref>

ברנשטיין הוא הנגן הכמעט בלעדי המנגן בגיטרת "עץ קמור" מתוצרת זידלר. הגיטרה יוצרה בשנת 1981.

== דיסקוגרפיה (חלקית) ==
<div class="mw-content-ltr">
* Somethin's Burnin (Criss Cross, 1994)
* Signs of Life (Criss Cross, 1995)
* Brain Dance (Criss Cross, 1996)
* April in New York (Jardis, 1998)
* Earth Tones (Criss Cross, 1998)
* We Remember Tal with Gene Bertoncini, Mundell Lowe, Jack Wilkins (J-Curve, 1999)
* Consenting Adults with M.T.B. (Criss Cross, 2000)
* Stranger in Paradise (Venus, 2003)
* Heart's Content (Criss Cross, 2003)
* Guitars Alone with Satoshi Inoue (What'sNew, 2003)
* You'll See with the Anniversary Quartet (Cellar Live, 2005)
* In Orbit with Planet Jazz (Sharp Nine, 2006)
* Monk (Xanada, 2008)
</div>

== קישורים חיצוניים ==

* [https://www.conservatoriumvanamsterdam.nl/en/study/jazz/artists-in-residence-projects/peter-bernstein/ פיטר ברנשטיין], באתר האוניברסיטה לאומנויות של אמסטרדם

== הערות שוליים ==

קטגוריה:נגני ג'אז: גיטריסטים
קטגוריה:בוגרי ניו סקול
קטגוריה:אמריקאים שנולדו ב-1967
פרוגמנוכלוס

פרוגמנוכלוס (שם מדעי: Proganochelys; מילולית: "צב קדום בהיר") הוא סוג של זוחל קרוב לצבים שחי בתור הטריאס לפני 210 מיליון שנה. הוא תואר בידי החוקר הגרמני גאורג באוור ב-1887. הסוג כולל מין יחיד - Proganochelys quenstedti, אם כי בעבר מינים נוספים שויכו אלו.

ממצאיו של הזוחל התגלו בגרמניה, גרינלנד ובכמה תצורות בתאילנד, דבר המצביע על כך שהתקיים בעיקר בלאוראסיה. הוא חי באקלים טרופי וסמוך למקווי מים, אם כי לא ברור אם היה זוחל מימי מובהק.

זוחל זה דמה במראהו לצב והיה בעל שריון על גבו שהשתלב עם כתפיו ויצר חלל צלעות עבה ששימש להגנה, עם זאת רואים בו יצור קדום יותר מהצבים המודרניים אך קשור לאותה קבוצה - טסטודינטה. הוא הגיע לאורך 3 מטרים ונראה שהיה צמחוני, מאחר שמבנה המקור חסר השיניים הועיל בעיקר לאכילת צמחייה. בניגוד לרוב הצבים היה לו זנב בולט כשל לטאה שלא היה יכול להיכנס לשריונו. ישנה מחלוקת אם הצב היה יבשתי מובהק או שחי כצב מים באורח אמפיבי.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1887
קטגוריה:טקסונים שתוארו בידי גאורג באוור
קטגוריה:טסטודינטה
קטגוריה:בעלי חיים שחיו בטריאס עליון באירופה
קטגוריה:מאובני טקסונים שתוארו ב-1887
אבות הניהול

הספר באנגלית
אבות הניהול הוא ספר הדרכה למנהל ויזם, המבוסס על עקרונות היהדות כפי שהם מתבטאים בפרקי אבות, ומכאן שמו. הספר נכתב בידי יניב פוגל וזיו אלול, ויצא לאור במרץ 2022 בהוצאת ידיעות ספרים.

בהשקת הספר השתתפו, בין היתר, אנשי עסקים, עיתונאים ופוליטיקאים. כל הכנסות הספר מועברות לארגון "בנועם".

בשנת 2024 תורגם הספר לאנגלית, בשם "7 עמודי התווך של המנהיגות". אותה שנה הגיע הספר למקום הראשון בקטגוריית הניהול של ספריית אמזון.

==תוכן הספר==
מטרת הספר המוצהרת היא "לשלב בין חוכמת העבר לפרקטיקה עכשווית". הספר עוסק בפיתוח אינטליגנציה רגשית אצל המנהל, ניהול עובדים מיטבי ואיזון אידיאלי בין עבודה, בילוי ורוח.

הספר מחולק לשבעה פרקים, שכל אחד מהם נפתח בציטוט מפרקי אבות ויישום שלו כלפי דילמה מודרנית. לאורך כל פרק שלובים מקורות וסיפורים היסטוריים מהיהדות, לצד תובנות והתרחשויות מודרניות ויחד הם מצטרפים לתובנות מעשייות וקונקרטיות. בסוף כל פרק מצורף ריאיון עם מומחה ניהול בינלאומי, דוגמת יוני אסיא, צ'ארלס בואזיז (מנכ"ל אינטקס), ג'ודי קאופמן דייוויס (סמנכ"לית בכירה ודיקרטורית ב-HW) ואחרים.

:פרק 1 מתמקד בהגברת המוטיבציה אצל העובדים, ומציג את 'שביל הזהב' בין פיקוח הדוק על העובדים לבין חופש מוחלט.
:פרק 2 מתמקד בחלוקת הזמן בין עבודה לבין משפחה.
:פרק 3 מתמקד בהבנת החשיבות של אינטליגנציה רגשית למנהל, ובשיטות לפתח אותה
:פרק 4 מתמקד בהאצלת סמכויות, עומד על החיוניות בהאצלת המסכויות ומסביר כיצד לצמצם את הסיכונים שעלולים לנבוע מכך.
:פרק 5 מתמקד בחשיבות של "חזון" ומדריך מתי נדרש 'לעדכן' אותו.
:פרק 6 מתמקד בבחירת יועץ, ובמערכת היחסים הראויה בין המנהל ליועץ.
:פרק 7 מתמקד בבחירת העובדים המתאימים, ומסביר מהם הפרמטרים החשובים לפי העסק והתפקיד הספציפי.

==קישורים חיצוניים==
* [https://www.ybook.co.il/book/8113/אבות-הניהול "אבות הניהול" באתר "ידיעות ספרים"]
* [https://www.e-vrit.co.il/Product/24307/אבות_הניהול פרק ראשון בספר] באתר 'עברית'.
* 

על הספר:
* [https://www.ynet.co.il/economy/article/hkb11dubqc אבות הניהול: ארגז כלים להתמודדות] באתר ynet, בתאריך 30 במרץ 2022.
* משה ניסנבוים [https://www.news1.co.il/Archive/0014-D-155075-00.html "כיצד ראוי לבחון את ההתנהלות המנהל מול העובדים באפיונים שונים"] חדשות מחלקה ראשונה 20 ביוני 2022
* אלי יעקובי [https://www.bhol.co.il/news/1391222 חדשים ומרתקים: שני ספרי החובה שהפכו לשיחת היום בעולם הניהול] בחדרי חרדים 26 במאי 2022
* פלי הנמר [https://www.pc.co.il/editorial/360062/ הספר שמשלב את הרציונל בבסיסה של היהדות עם עולם הניהול של ימינו] באתר "אנשים ומחשבים", 31 במרץ 2022
* [https://www.datili.co.il/ניהול-יהודי-על-הספר-אבות-הניהול/ ניהול יהודי: על הספר אבות הניהול] אתר "דתילי" 26 ביוני 2022

==הערות שוליים==

קטגוריה:ספרי ניהול
קטגוריה:ספרים בעברית
סילביזאורוס

סילביזאורוס (שם מדעי: Silvisaurus; מילולית: "לטאת יער") הוא סוג של דינוזאור ממשפחת הנודוזאוריים שחי באמריקה הצפונית במשך הקרטיקון העליון לפני 96 עד 93.5 מיליון שנה מזמננו. הסוג תואר לראשונה ב-1960 בידי החוקר תאודור ה. איתון (Theodore H. Eaton). נמצא רק ממצא בודד של הדינוזאור במשקעים בקנזס, על קרקעית נהר רדוד קדום. הממצאים היו חלקיים ושבורים והם נאספו ונשלחו לאוניברסיטת קנזס. מקור השם הוא על המיקום המיוער שבו נמצאו המאובנים לראשונה.

הסילביזאורוס היה דינוזאור באורך 4 מטרים ובעל גולגולת באורך 33 ס"מ והוא דמה במראהו לזאורופלטה והיה בעל כסות אוסטאודרם נוקשה על גופו ובנוסף הכיל זוג זיזים ארוכים על כתפיו ועל תחילת זנבו. היה זה נודוזאור פרימיטיבי מאחר שלמינים המאוחרים לא היו שיניים בלסתותיהם דמויות המקור. הוא היה אוכל צמחים שאולי נע בקבוצות קטנות ביערות הקדומים של אמריקה הצפונית.

==קישורים חיצוניים==

*
קטגוריה:נודוזאוריים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-1960
קבר נחום האלקושי

קברו של נחום הנביא, הוא נושא שנוי במחלוקת. מקום קבורתו של נחום אינו מתואר בתנ"ך, וקיימות מספר מסורות לגביו. האחת בעיר אלקוש שבעיראק ואחרת בכפר נחום שתועדה לראשונה בכתבי יצחק חילו מהמאה ה-14, רבי חיים ויטאל מהמאה ה-16 ועוד.

הפסוק הראשון בספר נחום: "מַשָּׂא נִינְוֵה: סֵפֶר חֲזוֹן נַחוּם הָאֶלְקֹשִׁי" מזכיר את שם עירו. ישנן מספר שיטות באשר למקומה. על פי חלקן נמצאת אלקוש בארץ ישראל (ביהודה או בגליל, שם נמצא כיום מושב אלקוש), ולפי שיטה אחרת אלקוש היא עיר הנמצאת מספר ימי הליכה מנינוה שבצפון-עיראק, שם נמצאת עיר בשם זה ועל שמה נקראים רבים מיהודי האזור בשם קאשי). על פי האחרונה, היה נחום אחד מגולי עשרת השבטים.

המצבה המיוחסת כמקום קבורתו וקבורת אשתו של נחום, נמצאת באחד מבתי הכנסת האחרונים שנותרו בעיירה אלקוש בכורדיסטן העיראקית. כתובות באותיות עבריות, מתנוססות על קירות הקבר.

==זיהוי הקבר==
קבר נחום בשנת 2014
הארכאולוג אוסטן הנרי לייארד, שביקר בצפון עיראק בשנת 1847, דיווח כי על פי "מסורת עתיקה מאוד" הכפר מכיל את קברו של נחום הנביא. בעוד שהירונימוס איתר את מקום הולדתו של נחום בגליל. לייארד חשב שלמסורת באלקוש שבעיראק יש משקל כלשהו, למרות היעדר כתובות או שרידים עתיקים מהמאה ה-7 לפנה"ס (תקופת הזמן בה מזוהה תקופת חייו של נחום). יהודי עיראק עלו לרגל לאתר במהלך חג השבועות, ו"מי שלא עלה לרגל לקבר נחום עדיין לא ידע הנאה אמיתית", הייתה אמירה נפוצה.

בשנת 1891 טען הגאוגרף הצרפתי ויטאל קוינט, כי בשנת 1883 הועברו עצמותיו של הנביא נחום מהקבר באישון לילה, והוטמנו בתוך עמוד ליד השער המלכותי של כנסיית מאר-מיכה בעיירה אלקוש.

כאשר עלו לישראל בשנת 1950, הפקידו האפוטרופוסים היהודים, משה וסעידה ברזני, את הטיפול בבניין בידי קתולי כלדי מקומי. משפחתו שמרה על המקום מאז, אך היה בסכנה שארגון המדינה האיסלאמית יגיע למקום ויהרוס אותו, כפי שעשה באתרים דתיים אחרים בעיראק שאינם קדושים למוסלמים.

האתר ניצל מהכיבוש של המדינה האיסלאמית, אך סבל מהזנחה מתמשכת שהביאה לסכנת קריסה. ב-2018 ייוצב המבנה, ובעקבות ביקור באפריל 2019 של הממונה האמריקני על היחסים עם עיראק במתחם קבר נחום, הודיעה ארצות הברית על סיוע כספי שתעביר כחלק במאמצי השימור של המקום. בהמשך החלו עבודות שיפוץ ושחזור בשותפות עם הממשלה הכורדית, ARCH (הברית לשיקום אתרי מורשת) ובייעוץ של מוטי זקן. בשיפוץ השתתפו שני מהנדסים ישראלים, יעקב שפר ומאיר רונן, שהגיעו למקום בחסות הממשלה הכורדית. השיפוץ הושלם בקיץ 2021 בעלות של 2 מיליון דולר.

==הערות שוליים==

קטגוריה:תרי עשר
קטגוריה:יהדות בבל
נחום
קטגוריה:אתרי עלייה לרגל (יהדות)
קטגוריה:עיראק: מבני דת
נחום
Crystal Silence

Crystal Silence (בעברית: שתיקת הקריסטל) הוא אלבום האולפן המשותף הראשון של הפסנתרן האמריקאי צ'יק קוריאה והוויברפוניסט גארי ברטון. הוא הוקלט בנובמבר 1972 ופורסם על ידי חברת ECM<ref></ref>. שיתוף הפעולה בין השניים, שהתברר כמניב פרי באלבום זה, התחדש גם בשנת 1979, עם אלבומיהם Duet ו-In Concert, Zürich, October 28, 1979. כמעט 30 שנה מאוחר יותר ביצעו קוריאה וברטון חידוש ל-Crystal Silence שיצא כאלבום בשם The New Crystal Silence בשנת 2008. בשנת 2009 זכה האלבום המחודש בפרס גראמי.

השיר הגיע למקום 24 במצעד אלבומי הג'אז של בילבורד.

== רשימת רצועות ==

== משתתפים ==

* צ'יק קוריאה - פסנתר, פנדר רודס
* גארי ברטון - ויברפון

== קישורים חיצוניים ==

== הערות שוליים ==

קטגוריה:צ'יק קוריאה
אלכסנדר אלכסיינקו

אלכסנדר אלכסיינקו (נולד ב-16 בנובמבר 1983) הוא אתלט פאראלימפי אוקראיני–ישראלי. בשנת 2014 ייצג אלכסיינקו את אוקראינה אליפות אירופה הפאראלימפית באתלטיקה, וזכה במדליית ארד בהדיפת כדור ברזל. כשייצג את ישראל באותה התחרות בשנת 2018, זכה במדליית ארד באותו ענף ובהטלת כידון. אלכסיינקו ייצג את ישראל במשחקים הפאראלימפיים בטוקיו.

== ביוגרפיה ==
אלכסיינקו נולד בעיירה קטנה בחצי האי קרים, אוקראינה, עם שיתוק מוחין שפגע בעיקר בעמוד השדרה. בשנת 1995, בגיל 12, הוריו נהרגו בתאונת דרכים, והוא נשלח לבית יתומים בלוגנסק. בבית הספר המקומי סבל מבריונות ומהקנטות הקשורות למבנה גופו. הנהלת בית היתומים החליטה להעביר את אלכסיינקו לבית ספר חדש המותאם לנכים. בד בבד עבד כסנדלר במרכז קניות קטן בפרוורי העיר. אלכסיינקו נהג לרוץ למרחקים קצרים. באחד מהימים הבחין באלכסיינקו מאמן אתלטיקה ידוע-שם, והציע לו להתמקד בתת-ענף הזריקות. בגיל 17, החל לעסוק בענף האתלטיקה באופן מקצועי, הכולל אימונים ודיאטות שונות. משנת 2010 זכה ב-53 תחרויות ממלכתיות באוקראינה, ושבר 23 שיאים לאומיים. בשנת 2014 ייצג את מדינתו באליפות אירופה הפאראלימפית באתלטיקה, וזכה במדליית ארד בהדיפת כדור ברזל. בתחרות העוקבת, הגיע למקום הרביעי בזריקת דיסקוס ולמקום השישי בהטלת כידון.

הוועד האולימפי האוקראיני פיטר את אלכסיינקו מייצוג המדינה בתחרויות בינלאומיות בשל גילו המופלג (34). באוגוסט 2017 עלה יחד עם אשתו ואמה לישראל, והחל להתאמן במועדון "איל"ן חיפה", תחת המאמן סמיון מנחימוב. באליפות אירופה הפאראלימפית באתלטיקה בשנת 2018 זכה בשתי מדליות ארד בהדיפת כדור ברזל ובהטלת כידון, כשהוא נושא את הדגל ישראלי.

== קישורים חיצוניים ==

* [https://www.paralympic.org/oleksandr-aliekseienko פירוט השתתפותו בתחרויות המשחקים הפאראלימפיים] באתר הרשמי של IPC 
* 

== הערות שוליים ==

קטגוריה:ספורטאים פאראלימפיים ישראלים
קטגוריה:אתלטים פאראלימפיים ישראלים
קטגוריה:אתלטים אוקראינים
קטגוריה:אתלטים נכים ישראלים
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:אתלטים במשחקים הפאראלימפיים טוקיו (2020)
קטגוריה:ספורטאים ישראלים הסובלים משיתוק מוחין
קטגוריה:אוקראינים שנולדו ב-1983
קטגוריה:ישראלים שנולדו ב-1983
איזוגרף

איזוגרף, ובעברית גם תכונה מבחינה או תופעה מבחינה, הוא קו הגבול, שניתן למתוח על מפה גאורפית, שעד אליו מערכות כתב מסוימות מציגות תכונה או תופעה מסוימת, ומעבר לקו זה מערכות הכתב לא מקיימות את התכונה או התופעה הזו. זאת בדומה לאיזוגלוסה, שהיא קו הגבול של תכונה או תופעה לשונית מסוימת, שניתן למתוח על מפה גאגרפית. שני המושגים משמשים בבלשנות היסטורית. המושג מסתמך על ההנחה שלפיה תופעות לשוניות, כולל במערכות כתב, מתפשטות במרחב כאשר המשתמשים בהן מושפעים זה מזה ברצף גאוגרפי. תופעה זו הייתה נכונה במיוחד טרם מהפכת טכנולוגיות התקשורת: מהמורס והטלגרף, דרך הפקס, ועד מהפכת האינטרנט.

דוגמה לאיזוגלוסה: מאפיין ייחודי של הכתב העברי הקדום של עידן הברזל הוא שלאותיות ב', ד', ע' ו-ר' אין ראש פתוח, אך באלפבית הארמי המודרני יש להן צורות פתוחות. באופן דומה, האות ב' בכתב העברי הקדום נוטה ימינה, באופן ייחודי לה, אך האות ב' בכתבים האחים שלו, הכתב הפיניקי והכתב הארמי הקדום, האות נוטה שמאלה. זהו איזוגרף שניתן להסיק ממנו, ששתי הקבוצות התפתחו בנפרד. בשנת 2006 הציע כריסטופר רולסטון להשתמש במונח "איזוגרף" כדי לתעד תכונה במערכת הכתב המבדילה אותו מקבוצת כתבים הקשורים אליו, כגון תכונה המבחינה בין הכתב העברי הקדום לאלפבית הארמי העתיק ולאלפבית הפיניקי.

== ראו גם ==
* איזוגלוסה – תכונה מבחינה בין שתי שפות או ניבים.
* השתלשלות כתבים מהכתב הפרוטו-סינאי

== לקריאה נוספת ==
* 
* 

קטגוריה:בלשנות היסטורית
קטגוריה:כתב
קטגוריה:קצרמר בלשנות
סימונה גורן

סימונה גורן (נולדה ב-14 באוגוסט 1982) היא ספורטאית פאראלימפית ישראלית. ייצגה את ישראל במשחקים הפאראלימפיים (טוקיו 2020).

== ביוגרפיה ==
גורן נולדה בשנת 1982 עם לקות ראייה. את קריירת הספורט שלה החלה כאצנית למרחקים קצרים. באחת מתחרויות הריצה הלאומיות שהשתתפה, הבחינה בה המאמנת לימור גולדברג, ששכנעה אותה להצטרף לנבחרת החתירה הלאומית. תחילה, סירבה להצעה, כיוון שלא התמחתה בספורט ימי. כחודש אחר כך נפצעה ברגלה בעת הכנות לתחרות ריצה מקומית. היא רותקה למשך חודשים רבים, עד שהחליטה להסב את ענף המקצוע שלה לחתירה. היא הצטרפה לנבחרת החתירה הלאומית של מדינת ישראל, לצד אחיה קליין, ברק חצור, שי לי מזרחי, מיכל פיינבלט, סלאח שהאין וההגאית מרלנה מילר. באליפות העולם הפאראלימפית לחתירה הגיעה הנבחרת למקום שישי והבטיחה את השתתפותה במשחקים הפאראלימפיים בשנת 2021.

בשנת 2021 השתתפה במשחקים הפאראלימפיים, בתחרות החתירה לרביעיות מעורבים. גורן וקבוצתה העפילו לגמר לאחר שבמוקדמות א' הגיעו למקום השלישי ובמוקדמות ב' למקום השני, את הגמר סיימה קבוצת החתירה במקום השישי<ref></ref>.

גורן היא דיאטנית במרכז לרפואת ספורט. בוגרת האוניברסיטה העברית בירושלים.

== קישורים חיצוניים ==
* [https://www.paralympic.org/simona-goren-shtouk פירוט השתתפותה בתחרויות המשחקים הפאראלימפיים] באתר הרשמי של IPC 
* 
* 

== הערות שוליים ==

קטגוריה:ספורטאיות פאראלימפיות ישראליות
קטגוריה:חותרים פאראלימפיים ישראלים
קטגוריה:חותרות ישראליות
קטגוריה:חותרים ישראלים
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:חותרים במשחקים הפאראלימפיים טוקיו (2020)
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1982
קטגוריה:ישראלים שנולדו ב-1982
בנימין ששקו

בֵּנְיָמִין שֶׁשְׁקוֹ (בסלובנית: Benjamin Šeško; נולד ב-31 במאי 2003 בראדצ'ה שבסלובניה) הוא כדורגלן סלובני המשחק בעמדת החלוץ בקבוצת ר.ב. לייפציג ובנבחרת סלובניה.

== קריירת מועדונים ==
ששקו גדל במספר מחלקות נוער בסלובניה. ב-3 ביוני 2019 חתם ששקו ברד בול זלצבורג מהבונדסליגה האוסטרית. בשנים 2019–2021 הושאל ששקו לליפרינג מהליגה האוסטרית השנייה, במדיה ערך 44 הופעות ליגה והבקיע 22 שערים.

ב-30 בינואר 2021 ערך ששקו את הופעת הבכורה שלו במדי רד בול זלצבורג, בניצחון 3-0 על הארטברג במסגרת המחזור ה-15 בליגה לעונת 2020/2021. ב-1 באוגוסט 2021 הבקיע ששקו את שערי הבכורה שלו בבונדסליגה האוסטרית, צמד שערים בניצחון 7-1 על ריד במסגרת המחזור השני לעונת 2021/2022.

== קריירה בינלאומית ==
ב-1 ביוני 2021 ערך ששקו את הופעת הבכורה שלו בנבחרת סלובניה, בתיקו 1-1 נגד נבחרת מקדוניה הצפונית במשחק ידידות. נכלל בסגל נבחרת סלובניה ליורו 2024. <ref></ref>

== קישורים חיצוניים ==

== הערות שוליים ==

קטגוריה:כדורגלנים סלובנים
קטגוריה:חלוצי כדורגל סלובנים
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני נבחרת סלובניה
קטגוריה:ילידי 2003
קטגוריה:כדורגלני ר.ב. לייפציג
קטגוריה:כדורגלני יורו 2024
שי רייכנר

שמואל יואל שי (שי) רייכנר (נולד ב-24 במאי 1982) הוא פוליטיקאי ישראלי, המכהן כראש המועצה אזורית נחל שורק מאז 2021. בעבר כיהן כסמנכ״ל דיגיטל ופיתוח כלכלי וכסמנכ"ל הכספים בפועל בחברה למתנ"סים, חברה ממשלתית, ולפני כן היה מנכ"ל מתנ"ס המועצה האזורית נחל שורק.

== ביוגרפיה ==
רייכנר נולד בירושלים, וגדל בשכונת גבעת מרדכי. הוא למד בבית הספר היסודי 'לדוגמה' ולאחריו למד בישיבה התיכונית בני חיל. בתום לימודיו, התגייס לצה"ל לגדוד שמשון. סיים את שירותו הצבאי כסמב"ץ של חטיבת ירושלים.

== פעילות ציבורית ==
עם תום שירותו הצבאי, החל רייכנר בפעילותו הציבורית. שימש בין היתר כיו"ר אגודת הסטודנטים במכללת גבעת וושינגטון במשך כשנתיים, ואף כחבר בפורום ארגון הסטודנטים הארצי. לאחר מכן עבד כמתווך דירות, בגיל 29, מונה למנהל המתנ"ס של מועצה אזורית נחל שורק הממוקם ביישוב יד בנימין. משמש כדירקטור בחוג הידידים של עמותת 'יד תמר', התומכת ומסייעת למשפחות חולי סרטן ומצבי משבר. בנוסף, היה ממייסדי הקרן לערבות הדדית ואף שימש כיושב הראש שלה במשך 3 שנים בהמשך שימש כסמנכ"ל דיגיטל והפיתוח הכלכלי וסמנכ"ל הכספים בפועל בחברה למתנ"סים הארצית וכמנכ"ל האגודה לעידוד וקידום מרכזים קהילתיים בישראל, בה הוא עדיין משמש כדירקטור כיום.

באוגוסט 2021, הודיע על כוונתו להתמודד בבחירות המיוחדות לראשות המועצה האזורית נחל שורק שהוכרזו עם פרישתו מהתפקיד של אלי אסקוזידו. בבחירות שהתקיימו ב-26 באוקטובר ניצח רייכנר בסיבוב הראשון לאחר שגבר על ארבעה מועמדים אחרים.גם בבחירות האחרונות לרשויות המקומיות, שהתקיימו ב-27 בפברואר 2024, התמודד רייכנר כמועמד עצמאי שאינו מחויב למפלגה פוליטית, והודות למגמת הפיתוח ושביעות רצון התושבים זכה לשיעור תמיכה יוצא דופן של 81%.

משנת 2022 מכהן רייכנר כחבר ועדה מחוזית של מינהל התכנון וחבר הוועדה המרחבית לתכנון ובנייה – שורקות; זאת בנוסף להיותו דירקטור באיגוד ערים לאיכות סביבה ומ"מ יו"ר האיגוד, דירקטור ברשות הניקוז שורק – לכיש, יו"ר החברה הכלכלית נחל שורק, יו"ר הנהלת מתנ"ס נחל שורק. לרייכנר תפקידים משמעותיים בוועדות מרכזיות בשלטון האזורי: יו"ר ועדת הצעירים ויו"ר ועדת התחבורה.

== השכלה==
לרייכנר תואר במסלול לימודי משפט ללא תזה לבוגרי מדעי החברה ומדעי הרוח באוניברסיטת בר-אילן, תואר ראשון בחינוך גופני במכללת גבעת וושינגטון ותואר דוקטור בכלכלה מאוניברסיטת אימפרסיאל בקוסטה ריקה; בנוסף לסיום קורס ניהול מערכות מידע במכללת ג'ון ברייס.

== חיים אישיים ==
רייכנר תושב היישוב יד בנימין, נשוי ואב לחמישה ילדים. אשתו, רויטל, עוסקת בחינוך. בן דודו הוא העיתונאי אלישיב רייכנר.

==הערות שוליים==

קטגוריה:בוגרי בית הספר לדוגמה (ירושלים)
קטגוריה:בוגרי ישיבות תיכוניות
קטגוריה:בוגרי מכללת גבעת וושינגטון
קטגוריה:בוגרי אוניברסיטת בר-אילן
קטגוריה:מנהלי מתנ"סים
קטגוריה:ראשי המועצה האזורית נחל שורק
קטגוריה:יד בנימין: אישים
קטגוריה:ישראלים שנולדו ב-1982
ריאן שרקי

מאתיס ריאן שרקי (בצרפתית: Mathis Rayan Cherki; בערבית: ماتيس ريان شرقي; נולד ב-17 באוגוסט 2003 בליון שבצרפת) הוא כדורגלן צרפתי המשחק בעמדת הקשר ההתקפי בקבוצת אולימפיק ליון מליגת העל הצרפתית ובנבחרת צרפת עד גיל 23.

== קריירת מועדונים ==
שרקי גדל במחלקת הנוער של אולימפיק ליון מליגת העל הצרפתית. הוא ערך 11 הופעות באולימפיק ליון ב', קבוצת המילואים של המועדון, בהן הבקיע חמישה שערים.

ב-19 באוקטובר 2019 ערך שרקי את הופעת הבכורה שלו בקבוצה הראשונה של המועדון, בתיקו 0-0 נגד דיז'ון במסגרת המחזור העשירי בעונת 2019/2020 בליגה. בסך הכל ערך שרקי בעונה זו שש הופעות ליגה. ב-27 בנובמבר 2019 ערך שרקי את הופעת הבכורה שלו בליגת האלופות, בהפסד 0–2 לזניט סנקט פטרבורג במסגרת שלב הבתים לעונת 2019/2020. בעונת 2020/2021 ערך שרקי 27 הופעות ליגה, בהן הבקיע שער אחד.

== קריירה בינלאומית ==
נכלל בסגל הנבחרת האולימפית של צרפת לטורניר הכדורגל באולימפיאדת פריז (2024).

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אולימפיק ליון
קטגוריה:כדורגלנים צרפתים באולימפיאדת פריז (2024)
קטגוריה:צרפתים שנולדו ב-2003
שמוליק דניאל

שמוליק דניאל (נולד ב-1985) הוא ספורטאי פאראלימפי ישראלי. 

== ביוגרפיה ==
דניאל התגייס לצבא ההגנה לישראל בגיל 18, ושירת ביחידת אגוז. בשנת 2005, בגיל 20, נפצע קשה בגבו במהלך פעולה מבצעית בהר דב. עמוד השדרה נפגע, והוא רותק לכיסא גלגלים. את קריית הספורט שלו החל בשנת 2015 כטניסאי. באותה השנה קיבל את אות המופת השיקומי על תהליך שיקום ייחודי. בשנה העוקבת החל לעסוק בענף החתירה בסירת יחיד. בשנת 2018 הגיע למקום ה-13 אליפות אירופה הפאראלימפית בחתירה. בתחרות הבאה הגיע למקום השישי, והבטיח את מקומו במשחקים הפאראלימפיים בשנת 2021 בטוקיו. בשנת 2021 הגיע למקום הרביעי באליפות אירופה הפאראלימפית בחתירה באיטליה.

ייצג את ישראל במשחקים הפאראלימפיים (טוקיו 2020).

שמוליק דניאל עובד במשרד האוצר בנוסף לאימוני החתירה.

דניאל מוכר כנכה צה"ל על ידי ארגון נכי צה"ל. הוא מתגורר במודיעין, יחד עם אשתו ושלושת ילדיהם.

== קישורים חיצוניים ==

* [https://www.paralympic.org/shmuel-daniel פירוט השתתפותו בתחרויות המשחקים הפאראלימפיים] באתר הרשמי של IPC 
* 
* 

== הערות שוליים ==

קטגוריה:ספורטאים פאראלימפיים ישראלים
קטגוריה:חותרים פאראלימפיים ישראלים
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:חותרים במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:חותרים במשחקים הפאראלימפיים פריז (2024)
קטגוריה:חותרים נכים ישראלים
קטגוריה:ספורטאים נכי צה"ל
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1985
כרים אדיימי

כרים דויד אדיימי (בגרמנית: Karim David Adeyemi; נולד ב-18 בינואר 2002 במינכן שבגרמניה) הוא כדורגלן גרמני המשחק בעמדת החלוץ בקבוצת בורוסיה דורטמונד מהבונדסליגה ובנבחרת גרמניה.

== קריירת מועדונים ==
אדיימי גדל במחלקות הנוער של באיירן מינכן ואונטרהאכינג. לפני עונת 2018/19 חתם אדיימי ברד בול זלצבורג מהבונדסליגה האוסטרית. בין השנים 2018–2020 הושאל אדיימי לליפרינג מהליגה האוסטרית השנייה. ב-3 ביוני 2020 ערך אדיימי את הופעת הבכורה שלו במדי רד בול זלצבורג בליגה, בניצחון 0–2 על ראפיד וינה, במסגרת המחזור ה-23 לעונת 2019/20.

ב-10 במאי 2022 חתם אדיימי בשורות בורוסיה דורטמונד ל-5 שנים תמורת 38 מיליון אירו. ב-29 ביולי ערך את הופעת הבכורה שלו במועדון, בניצחון 0–3 על מינכן 1860 במסגרת הסיבוב הראשון של הגביע הגרמני לעונת 2022/23. במשחק זה הבקיע את שער הבכורה שלו במועדון.

== קריירה בינלאומית ==
ב-5 בספטמבר 2021 ערך אדיימי את הופעת הבכורה שלו בנבחרת גרמניה, כשנכנס כמחליף בניצחון 0–6 על נבחרת ארמניה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.

נכלל בסגל נבחרת גרמניה לטורניר מונדיאל 2022.

== תארים ==
;רד בול זלצבורג
* ליגת העל האוסטרית: 2019/20, 2020/21, 2021/22
* הגביע האוסטרי: 2019/20, 2020/21, 2021/22

;
* אליפות אירופה בכדורגל עד גיל 21: 2021

;אישיים
* מלך השערים בליגה האוסטרית: 2021/22 (19 שערים, יחד עם ג'אקומו וריוני)
* נבחרת העונה בליגה האוסטרית: 2021/22

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני רד בול זלצבורג
קטגוריה:כדורגלני ליפרינג
קטגוריה:כדורגלני בורוסיה דורטמונד
קטגוריה:כדורגלני נבחרת גרמניה
קטגוריה:כדורגלני מונדיאל 2022
קטגוריה:מינכן: כדורגלנים
קטגוריה:גרמנים שנולדו ב-2002
אם תלך במסע אל אס די

אם תלך במסע אל אס די הוא שיר מאת יונה וולך הנכלל בספר אוסף שיריה "מופע". השיר נכתב על ידי וולך כשהייתה בת 21, לאחר אשפוז בבית חולים פסיכיאטרי שבמהלכו טופלה ב-LSD.

בשנת 2014 הלחין המוזיקאי אבנר גייגר את השיר וביצע אותו לראשונה.

== תוכן השיר ==
השיר אינו פסיכדלי במהותו, אך הוא מעיד על הנזקים שבשימוש לא מיטיב בחומרים פסיכדליים.<ref></ref> השיר עוסק בחרדת המוות של המשוררת:

==ראו גם==
* אם תיתקע במסע אל אס די

== הערות שוליים ==

קטגוריה:שירים על סמים
קטגוריה:שירים שנכתבו על ידי יונה וולך
אחיה קליין

אחיה קליין (נולד בספטמבר 1991) הוא ספורטאי פאראלימפי ישראלי, ייצג את ישראל במשחקים הפאראלימפיים (טוקיו 2020).

== ביוגרפיה ==
בשנת 2013, בגיל 22, נפצע קליין אנושות ממטען חבלה שהונח באחת מהמנהרות מרצועת עזה לשטח ישראל. כתוצאה מהפיצוץ, איבד את ראייתו כמעט לחלוטין. הוא חזר לשירותו הצבאי כקצין הנדסה, חרף פציעתו האנושה.

בשל אופן פציעתו, הוכנסה לתו"ל הצה"לי חובת הרכבת משקפי מגן בעת פעילות מבצעית, ערכת משקפי המגן נקראו "שומר אחי" על שמו של קליין.

בשנת 2019 הגיע למקום השישי באליפות העולם הפאראלימפית לחתירה באוסטריה, לצד ברק חצור, סימונה גורן, שי לי מזרחי, מיכל פיינבלט, סלאח שהאין וההגאית מרלנה מילר. באותה שנה נישא לבת זוגו שירלי וקיבל את אות המופת השיקומי על ידי ארגון נכי צה"ל.

בשנת 2021 השתתף במשחקים הפאראלימפיים, בתחרות החתירה לרביעיות מעורבים. קליין וקבוצתו העפילו לגמר לאחר שבמוקדמות א' הגיעו למקום השלישי ובמוקדמות ב' למקום השני, את הגמר סיימה קבוצת החתירה במקום השישי<ref></ref>.

==חיים אישיים==
קליין מוכר כנכה צה"ל. הוא מתגורר בתל אביב-יפו יחד עם אשתו ובנם.

== קישורים חיצוניים ==
* [https://www.paralympic.org/achiya-klein פירוט השתתפותו בתחרויות המשחקים הפאראלימפיים] באתר הרשמי של IPC 
* 
* 
* 

== הערות שוליים ==

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:חותרים במשחקים הפאראלימפיים טוקיו (2020)
קטגוריה:חותרים פאראלימפיים ישראלים
קטגוריה:חותרים נכים ישראלים
קטגוריה:ספורטאים נכי צה"ל
קטגוריה:בוגרי המרכז הבינתחומי הרצליה
קטגוריה:ישראלים שנולדו ב-1991
ברק חצור

ברק חצור (נולד ב-16 בנובמבר 1985) הוא ספורטאי פאראלימפי ישראלי. ייצג את ישראל במשחקים הפאראלימפיים (טוקיו 2020).

== ביוגרפיה ==
חצור נולד בישוב הושעיה שבעמק יזרעאל. בגיל 19, התגייס לגדס"ר צנחנים. בשנת 2006, בגיל 20, נפצע ברגליו במהלך פעילות מבצעית בג'נין. כשלושה חודשים לאחר הפציעה, החל את קריית הספורט שלו. תחילה, עסק בכדורסל נכים, כדי לשמור על כושר מיטבי. לאחר כמה שנים בהן השתתף בתחרויות כדורסל בינלאומיות, עבר לענף החתירה. הוא הצטרף לנבחרת החתירה הלאומית של מדינת ישראל, לצד אחיה קליין, סימונה גורן, שי לי מזרחי, מיכל פיינבלט, סלאח שהאין וההגאית מרלנה מילר. באליפות העולם הפאראלימפית לחתירה הגיעה הנבחרת למקום שישי והבטיחה את השתתפותה במשחקים הפאראלימפיים בשנת 2021.

בשנת 2021 השתתף במשחקים הפאראלימפיים. חצור וקבוצתו העפילו לגמר לאחר שבמוקדמות א' הגיעו למקום השלישי ובמוקדמות ב' למקום השני, את הגמר סיימה קבוצת החתירה במקום השישי<ref></ref>.

== קישורים חיצוניים ==
* [https://www.paralympic.org/barak-hazor פירוט השתתפותו בתחרויות המשחקים הפאראלימפיים] באתר הרשמי של IPC 
* 
* 
* 

== הערות שוליים ==

קטגוריה:ספורטאים פאראלימפיים ישראלים
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:חותרים במשחקים הפאראלימפיים טוקיו (2020)
קטגוריה:חותרים פאראלימפיים ישראלים
קטגוריה:חותרים נכים ישראלים
קטגוריה:ספורטאים נכי צה"ל
קטגוריה:הושעיה: אישים
קטגוריה:ישראלים שנולדו ב-1985
אם תיתקע במסע אל אס די

אם תיתקע במסע אל אס די הוא שיר מאת יונה וולך. השיר ראה אור בהוצאת הקיבוץ המאוחד בשנת 1985 כחלק מספר אוסף שיריה "מופע".

== הרקע לכתיבת השיר ==
בשנת 1965 אשפזה עצמה וולך בבית חולים פסיכיאטרי בטלביה, ונטלה חלק מטיפול ניסיוני מצוי של שנות ה-60 של המאה ה-20. באשפוזה טופלה ב-LSD, שהיה לכלי טיפול פסיכואקטיבי מקובל. ככלל, בקרב פסיכיאטרים ברחבי העולם המערבי.

גם לאחר שחרורה, המשיכה וולך להתנסות בסמים פסיכואקטיביים, כגון מסקלין. התנסויות אלו השפיעו באופן ישיר על כתיבתה, בין אם בשיריה שעסקו בהתנסות הסמים, כשירה "אם תלך במסע אל אס די", ובין אם בשיריה שתיארו חוויה פסיכדלית.

את השיר "אם תיתקע במסע אל אס די" כתבה בערוב ימיה, ואת ספר אוסף שיריה - "מופע", בו נכלל השיר, פרסמה ערב פטירתה.

== תוכן השיר ==
השיר אינו פסיכדלי במהותו, אך הוא מעיד על הנזקים שבשימוש לא מיטיב בחומרים פסיכדליים.<ref></ref> השיר עוסק בתיאור הנזקים שנגרמו למשוררת עצמה בעקבות מסעותיה והתנסויותיה בסמים פסיכואקטיביים. בעוד בשיר אם תלך למסע אל אס די מזהירה וולך את הקורא מפני מסע אל השימוש בסמים, ומה צפוי לו שם, בשיר ההמשך זה וולך מזהירה את הקורא מכך שמסע האל אס די תמיד יישאר בתוכו. כפי שהיא מעולם לא הצליחה לחזור ממסע זה.

==ראו גם==
* אם תלך במסע אל אס די

== קישורים חיצוניים ==
* [http://doronef.blogspot.com/2007/09/blog-post.html מילות השיר "אם תלך למסע אל אס די" ושיר ההמשך "אם תיתקע במסע אל אס די".]

==הערות שוליים==

קטגוריה:שירים שנכתבו על ידי יונה וולך
קטגוריה:שירים על סמים
אנבסה טפרה

אנבסה (אריה) טפרה (נולד ב-9 ביולי 1962) הוא בלשן שפות שמיות, המתמחה באמהרית ובגעז, ואיש חינוך. הוא מרצה בכיר בחוג לשפות שמיות באוניברסיטת תל אביב,<ref></ref> שם הוא מלמד וחוקר אמהרית ובתחומי שפות ותרבויות באתיופיה וסביבתה, וכן בתוכנית הבין-אוניברסיטאית ללימודי אפריקה.<ref></ref>

טפרה עשה תואר ראשון (1984) ותואר שני בבלשנות (1987) במכון ללימודי שפות באוניברסיטת אדיס אבבה, שם גם עבד כמרצה וכחוקר שטח. לאחר עלייתו לישראל ב-1990, עבד כמורה לאמהרית לבגרות. בשנים 1994–2011 היה מרצה מן החוץ בחוג לבלשנות באוניברסיטה העברית, שם עשה את התואר השלישי (2000) שלו, שבו כתב עבודת דוקטור בנושא "הדקדוק של סידאמית".

מאז 2002 משמש טפרה כמפקח הכללי לאמהרית באגף השפות במשרד החינוך.<ref></ref> ב-2003 החל להרצות ולחקור בחוג לשפות שמיות באוניברסיטת תל אביב.

בנוסף, טפרה משמש תפקיד חשוב בקהילה האתיופית בישראל. בין היתר, הוא עבד כמתרגם הראשי ועורך המשנה של העיתון הדו-חודשי ידיעות נגט בשנים 2001–2017, והגיש במשך שנים רבות תוכנית רדיו בקול ישראל באמהרית. טפרה היה יוצא אתיופיה הראשון בישראל שהיה מרצה באוניברסיטה, ולאחר מכן הראשון בתפקיד מרצה בכיר.<ref></ref>

== מחקר ==
* פדגוגיה של אמהרית.
* באלישה, עגת הנשים בקרב הסידאמה.
*הפונולוגיה והמורפולוגיה של אמהרית וגעז.
*הפונולוגיה והמורפולוגיה של סידאמית ושפות כושיות אחרות.
*סיפורי עם ותרבות של יהודי אתיופיה.

== חיים פרטיים ==
טפרה הוא יהודי, דובר ילידי של סידאמית ואמהרית, ועובד בישראל גם בעברית ובאנגלית. הוא עלה לישראל ב-1990. הוא אב לשני ילדים.

== פרסומים נבחרים ==
=== ספרים ===
*עם שרה פלס. "מילוני: מילון עברי-אמהרי מצויר לילדים". המרכז לטכנולוגיה חינוכית (מט"ח), רמת אביב. 2000

=== מאמרים ===

* מוצ'ניק, מ', ניזניק, מ', טפרה, א' וגלוזמן, ט' (2014). לימוד שפות זרות בבתי ספר בישראל: רוסית, אמהרית, צרפתית וספרדית. בתוך: ס' דוניצה-שמידט וע' ענבר-לוריא (עורכות), סוגיות בהוראת שפות בישראל: חלק ב' (עמ' 225–262). תל אביב: מכון מופ"ת.

==קישורים חיצוניים==
* [https://humanities.tau.ac.il/jewish_philosophy/Senior-Academic-Staff עמוד המרצה של טפרה] בחוג לבלשנות שמית באוניברסיטת תל אביב.
* [https://www.africanstudies.co.il/staff/דר-אנבסה-טרפה/ עמוד המרצה של טפרה] בתוכנית הבין-אוניברסיטאית ללימודי אפריקה.
* https://youtu.be/VfE2w82FOxE סרטון יוטיוב אפריקה הקטנה בישראל: שפות ותרבויות"
* https://edu.gov.il/special/Curriculum/High-School/Amharic/Pages/Syllabus.aspx.
* מרואיין בשלושה פרקי הפודקאסט "[https://www.kan.org.il/Podcast/program.aspx?progId=2025&subcatid=139 חוצה אתיופיה]" ב"כאן דיגיטל".
* אורח בפודקאסט "[https://podcasts.apple.com/il/podcast/העלייה-מאתיופיה-עם-ד-ר-אנבסה-טפרה/id1271732673?i=1000444513335 מהים התיכון למזרח התיכון]" של ליעד מודריק באוניברסיטה המשודרת, בנושא העלייה מאתיופיה.
* 

== הערות שוליים ==

קטגוריה:בלשנים ולשונאים ישראלים
קטגוריה:ישראלים ילידי אתיופיה
קטגוריה:עולים בשנות ה-1990
קטגוריה:בוגרי אוניברסיטת אדיס אבבה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל אוניברסיטת תל אביב: לשון עברית ובלשנות שמית
קטגוריה:ישראלים שנולדו ב-1962
Return to Forever (אלבום)

Return to Forever (בעברית: בחזרה אל הנצח) הוא אלבום פיוז'ן ג'אז מאת צ'יק קוריאה, הראשון כמוביל ההרכב Return to Forever עם מיילס דייוויס, סטנלי קלארק, איירטו מוריירה, פלורה פורים וג'ו פארל. שלא כמו באלבומים מאוחרים יותר של הקבוצה, האלבום יצא לאור על ידי חברת התקליטים ECM עמה עבד קוריאה עד אז. האלבום לא יצא בארצות הברית עד 1975. התקליט נחשב לא פעם לאחד האלבומים הקלאסיים בז'אנר, וכולל טכניקות וכלים אלקטרוניים לראשונה, שיופיעו בהמשך באלבומים רבים של קוריאה<ref name=":0"></ref>.

האלבום הגיע למקום 8 במצעד אלבומי הג'אז של בילבורד<ref name=":0" />.

== רשימת רצועות ==

== משתתפים ==
* צ'יק קוריאה - פנדר רודס
* סטנלי קלארק - גיטרה בס (רצועות 1–3), קונטרבס (רצועה 4)
* ג'ו פארל - חליל, סקסופון סופרן
* איירטו מוריירה - תופים, כלי הקשה
* פלורה פורים - שירה, כלי הקשה

== קישורים חיצוניים ==

== הערות שוליים ==

קטגוריה:צ'יק קוריאה